ദത്ത് വിവാദം ആനാവൂര് നാഗപ്പനെ വിളിച്ചുവരുത്തി സിപിഐഎം നേതൃത്വം പേരൂര്ക്കടയില് കുഞ്ഞിനെ കൈമാറിയ സംഭവത്തില് തിരുവനന്തപുരം സിപിഐഎം ജില്ലാ സെക്രട്ടറി ആനാവൂര് നാഗപ്പനെ വിളിച്ചുവരുത്തി സിപി ഐ എം നേതൃത്വം. വിഷയത്തില് ആനാവൂര് നാഗപ്പന് കോടിയേരി ബാലകൃഷ്ണനെ കണ്ട് വിശദീകരണം നല്കി. എകെ ജി സെന്ററില് ഉച്ചയ്ക്ക് ശേഷമായിരുന്നു കൂടിക്കാഴ്ച. അമ്മക്ക് കുഞ്ഞിനെ കിട്ടണം എന്നാണ് പാര്ട്ടി നിലപാടെന്നായിരുന്നു ആനാവൂര് നാഗപ്പന് വിഷയത്തില് പ്രതികരിച്ചിരുന്നത് . അനുപമയുടെ അച്ഛനും പാര്ട്ടി ലോക്കല് കമ്മിറ്റി അംഗവുമായ ജയചന്ദ്രനോട് കുഞ്ഞിനെ വിട്ടുനല്കണമെന്ന് ആവശ്യപ്പെട്ടിരുന്നതായും ആനാവൂര് നാഗപ്പന് വ്യക്തമാക്കിയിരുന്നു. Read Also : ദത്ത് വിവാദം ദത്തെടുക്കല് കാര്യങ്ങള് പരസ്യപ്പെടുത്താനാവില്ല: ശിശുക്ഷേമ സമിതിയെ പിന്തുണച്ച് ഡിവൈഎഫ്ഐ എന്നാല് ആനാവൂര് നാഗപ്പന്റെ വിശദീകരണം തള്ളി അനുപമയും അജിത്തും രംഗത്തെത്തിയിരുന്നു. തന്നെ ഭീഷണിപ്പെടുത്തിയിരുന്നെന്ന് അജിത്തും പാര്ട്ടി സെക്രട്ടറി പറയുന്നതെല്ലാം കളവാണെന്ന് അനുപമയും പ്രതികരിച്ചിരുന്നു. Read Also : ദത്ത് വിവാദം മുന്കൂര് ജാമ്യാപേക്ഷയുമായി അനുപമയുടെ അച്ഛനടക്കം ആറ് പ്രതികള് Story Highlights : Baby abduction incident CPIM Anavoor nagappan